REPUBLIKA HRVATSKA

ZAGREBAČKA ŽUPANIJA

DJEČJI VRTIĆ ZVONO

KLAKE 4

10 290 ZAPREŠIĆ

tel.: 01/3315 – 517

e-mail: vrticzvono@gmail.com

KLASA: 601-02/24-05/01

URBROJ: 238/33-137-24-01

**IZVJEŠĆE** **O REALIZACIJI**

**GODIŠNJEG PLANA I PROGRAMA RADA**

**DJEČJEG VRTIĆA ZVONO**

**ZA PEDAGOŠKU GODINU 2023./2024.**



**Zaprešić, kolovoz 2024.**

SADRŽAJ

[UVOD 3](#_Toc178849857)

[1. USTROJSTVO RADA 5](#_Toc178849858)

[1.1. Podaci o djeci po odgojno-obrazovnim skupinama 5](#_Toc178849859)

[1.2. Organizacija rada 6](#_Toc178849860)

[1.3. Organizacija rada u ljetnom periodu 8](#_Toc178849861)

[1.4. Podaci o zaposlenim djelatnicima 9](#_Toc178849862)

[Rad Odgojiteljskog vijeća 9](#_Toc178849863)

[1.5. Rad Upravnog vijeća 10](#_Toc178849864)

[2. MATERIJALNI I PROSTORNI UVJETI RADA 11](#_Toc178849865)

[3. NJEGA I SKRB ZA TJELESNI RAST I RAZVOJ DJECE 13](#_Toc178849866)

[3.1. Zadovoljavanje primarnih potreba djece 13](#_Toc178849867)

[3.2. Zadovoljavanje posebnih prehrambenih potreba djece 13](#_Toc178849868)

[3.3. Zadovoljavanje djetetove potrebe za kretanjem 14](#_Toc178849869)

[3.4. Zdravstvena zaštita djeteta 14](#_Toc178849870)

[3.5. Higijensko-tehnički uvjeti i sigurnost djece 14](#_Toc178849871)

[4. ODGOJNO-OBRAZOVNI RAD 15](#_Toc178849872)

[4.1. Programi u DV Zvono 17](#_Toc178849873)

[4.1.1. Cjelodnevni redoviti program 17](#_Toc178849874)

[4.1.2. Program ranog učenja engleskog jezika 18](#_Toc178849875)

[4.1.3. Program predškole 19](#_Toc178849876)

[4.1.4. Kraći programi – tečajevi u vrtiću 20](#_Toc178849877)

[4.2. Projekti u DV Zvono 20](#_Toc178849878)

[4.2.1. Say Hello to the World 20](#_Toc178849879)

[4.2.2. Naša knjižnica 22](#_Toc178849880)

[5. STRUČNO USAVRŠAVANJE DJELATNIKA 23](#_Toc178849881)

[5.1. Individualno stručno usavršavanje 23](#_Toc178849882)

[SURADNJA S RODITELJIMA 25](#_Toc178849883)

[5.2. Suradnja s roditeljima u procesu prilagodbe djeteta na vrtić 25](#_Toc178849884)

[5.3. Informiranje i uključivanje roditelja u život i rad vrtića 25](#_Toc178849885)

[6. SURADNJA S DRUŠTVENIM ČIMBENICIMA 27](#_Toc178849886)

[7. VREDNOVANJE PROGRAMA 28](#_Toc178849887)

[8. GODIŠNJE IZVJEŠĆE RAVNATELJA 29](#_Toc178849888)

[9. IZVJEŠĆE O RADU STRUČNOG SURADNIKA PEDAGOGA 30](#_Toc178849889)

[10. RAD ZDRAVSTVENE VODITELJICE 32](#_Toc178849890)

# UVOD

Godišnje izvješće rada Dječjeg vrtića Zvono temeljni je dokument koji sadrži sve poslove i aktivnosti koje smo provodili u pedagoškoj godini 2023./2024. Kvalitetnu odgojnu praksu temeljili smo na suvremenim pedagoškim koncepcijama ili pristupima usmjerenim na dijete, njegove potrebe, prava i razvojne interese. Slijedeći djetetove interese i potrebe suvremene obitelji, vrtić je prilagođavao svoj ustroj i programsku strukturu. Orijentirali smo se na praćenje i podržavanje djetetova učenja te stjecanje roditeljskih i djetetovih kompetencija unutar redovitog i drugih programa. Stvaranjem bogatijeg materijalnog okruženja podržavali smo i pratili sve procese učenja djece. Život djece u dječjem vrtiću obogaćivali smo i suradnjom s roditeljima te gradili partnerski odnos zbog zajedničkog zadatka u odnosu na dijete, gradili smo ustanovu koju karakteriziraju kvalitetni odnosi na svim razinama, utemeljeni na razumijevanju i prihvaćanju svakog pojedinca.

**Vizija DV Zvono:**

Vrtić kao mjesto rasta i razvoja svakog djeteta u okruženju bogatom poticajima.

**Misija DV Zvono:**

Usmjereni smo razvoju dječjih potencijala, poštivanju dječjih prava i uvažavanju individualnih potreba djece, pružamo podršku obitelji, pridonosimo razvoju roditeljskih kompetencija i doprinosimo razvoju društvene zajednice.

Izvješće o radu DV Zvono za 2023./2024. godinu temelji se na:

* uvidima u neposredan rad, analizama dokumentacije i procjenama ravnatelja i članova stučnog tima
* analizi financijskog i materijalnog poslovanja
* diskusijama provedenima na Odgojiteljskim vijećima (u daljnjem tekstu OV)
* video, foto i audio dokumentaciji odgojno-obrazovnog rada.

Bitne zadaće koji su obilježili pedagošku godinu 2023./2024.:

* stvaranje sigurnog i kvalitetnog okruženja bogatog materijalnim poticajima u svrhu sveopćeg razvoja djeteta: tjelesnog, psihomotornog, socio-emocionalnog i spoznajnog uvažavajući individualne razvojne potrebe i mogućnosti djeteta
* integracija djece s posebnim potrebama u redovite programe vrtića
* suradnja i uključenost roditelja u rad vrtića
* uključenost u projekt Say Hello to the World te osiguravanje potvrde „Tolerantan vrtić“
* sustavnost u procesu planiranja, procjenjivanja i dokumentiranja
* razvijanje i njegovanje kulture ustanove, timski rad, rad na razvijanju osobnih i profesionalnih kompetencija stručnih djelatnika
* rad na suradničkim odnosima, podršci i kolegijalnosti, ali i na vlastitoj odgovornosti djelatnika te unapređivanju odgojno-obrazovne prakse

# USTROJSTVO RADA

Predškolski odgoj i obrazovanje u DV Zvono organiziran je u objektu na adresi Ul. Klake 4, Zaprešić. Dječji vrtić je pedagošku godinu 2023./2024. započeo 1. rujna 2023. godine.

Rad je, kao i dosad, organiziran u dvije odgojno-obrazovne skupine redovitog 10-satnog programa – mlađoj vrtićkoj mješovitoj skupini za djecu u dobi od treće do četvrte godine te starijoj vrtićkoj mješovitoj skupini za djecu u dobi od pete godine do polaska u školu. Unutar redovitog programa starije odgojno-obrazovne skupine odvijao se i program predškole te program ranog učenja engleskog jezika.

Na početku pedagoške godine upisano je 33 djece. U mlađu mješovitu odgojno-obrazovnu skupinu Pandice upisano je 11-ero djece, dok je u stariju mješovitu odgojno-obrazovnu skupinu Zvončići upisano 22 djece. Tijekom pedagoške godine upisali smo četvero djece, a ispisalo se ukupno 16-ero djece. Od ukupno ispisane djece, 12-ero su bili školski obveznici.

U vrtiću se u objema odgojno-obrazovnim skupinama provodio 10-satni redoviti program obogaćen programom ranog učenja engleskog jezika. Programi ranog učenja engleskog jezika te predškole verificirani su od strane Ministarstva znanosti i obrazovanja te Agencije za odgoj i obrazovanje.

Program predškole je ove pedagoške godine završilo 13-ero djece školskih obveznika, od kojih je jedna djevojčica dobila preporuku odgode upisa.

## Podaci o djeci po odgojno-obrazovnim skupinama

Pedagošku godinu 2023./2024. je posebice obilježio manjak visoko kvalificiranih odgojno-obrazovnih djelatnika, prvenstveno odgojitelja. To je dodatno otežalo organizaciju rada i provođenje odgojno-obrazovnog procesa, no unatoč tome trudili smo se održati i poboljšati kvalitetu i obogaćenost života i razvoja djece u vrtiću. Naše djelatnike smo poticali na dostupna stručna usavršavanja izvan ustanove. Unutar vrtića su djelatnici imali kontinuiranu podršku pedagoginje u vidu individualnih radova i razgovora, podrške u neposrednom radu, podrške prilikom odabira stručne literature te održavanja internih predavanja.

Redoviti 10-satni program se tako na početku pedagoške godine organizirao u dvije odgojno-obrazovne skupine:

* mlađa mješovita vrtićka skupina Pandice – upisano 13-ero djece u dobi od treće godine do pete godine
  + odgojiteljica Stella Tonković Grbeša i Mateja Kurtanjek (nestručna zamjena za odgojitelja)
* starija mješovita vrtićka skupina Zvončići – upisano 20-ero djece u dobi od pete godine do polaska u školu
* Dagmar Fabek (nestručna zamjena za odgojitelja) i Dorotea Brdovčak (nestručna zamjena za odgojitelja)

U ljetnim mjesecima (srpanj i kolovoz) rad se odvijao s nešto manjim brojem djece zbog korištenja godišnjih odmora roditelja te je, u skladu s time, organizacija rada je prilagođena situaciji, a skupine su spojene.

## Organizacija rada

Radno vrijeme Dječjeg vrtića Zvono tijekom radnog tjedna bilo je od 7:00 do 17:00 sati, u skladu s potrebama roditelja. Odgojitelji su tjedno radili 27.5 sati u neposrednom radu, dok je preostalih 12.5 sati utrošenu na pripreme aktivnosti i materijala, usavršavanja te suradnju s roditeljima i stručnim suradnicima.

Kao i ranije, i ove pedagoške godine smo uspjeli ostvariti više odgojno-obrazovnih aktivnosti unutar i izvan ustanove dječjeg vrtića, druženja s roditeljima te njihovo aktivno sudjelovanje unutar samih skupina.

Dolje prikazujemo tablicu sadržaja rada, nositelja poslova te vremena realizacije:

|  |  |  |
| --- | --- | --- |
| **SADRŽAJ RADA** | **NOSITELJI POSLOVA** | **VRIJEME REALIZACIJE** |
| **Provođenje upisa djece u vrtić** | pedagoginja, ravnateljica, administrativno-računovodstvena radnica | lipanj 2023., tijekom godine |
| **Raspoređivanje djece po odgojno-obrazovnim skupinama** | ravnateljica, pedagoginja, odgojiteljice | srpanj, kolovoz 2023., tijekom godine |
| **Praćenje i evaluacija radnog vremena svih zaposlenika** | ravnateljica, pedagoginja, administrativno-računovodstvena radnica | po potrebi organizacije rada |
| **Odrediti prioritetne intervencije. Potaknuti zajednički rad zaposlenika na obogaćivanju prostora.** | ravnateljica, pedagoginja, administrativno-računovodstvena radnica, svi zaposlenici, izvođači radova | rujan 2023. godine; veljača, ožujak, srpanj i kolovoz 2024. godine |
| **Konzultacije i realizacija nabave didaktičkog i potrošnog didaktičkog materijala** | ravnateljica, pedagoginja, administrativno-računovodstvena radnica, odgojiteljice | kontinuirano tijekom godine |
| **Voditi računa o individualnim potrebama djece** | ravnateljica, pedagoginja, zdravstvena voditeljica, odgojiteljice, spremač/servir, svi zaposlenici | kontinuirano tijekom godine, osobito rujan 2023. te travanj i srpanj 2024. |
| **Sustavnost u procesu planiranja, provedbe, dokumentacije i evaluacije aktivnosti** | pedagoginja, odgojiteljice | Listopad 2023. godine; siječanj, travanj i srpanj 2024. |
| **Poticati edukacije i usavršavanja odgojitelja i članova ST** | ravnateljica, pedagoginja, odgojiteljice, zdravstvena voditeljica | kontinuirano tijekom godine |
| **Planiranje projektnih metoda rada te njihova realizacija i evaluacija** | pedagoginja, odgojiteljice | Rujan i listopad 2023. godine; od veljače do svibnja 2024. godine |
| **Organizacija izleta i kazališnih predstava** | pedagoginja | Kontinuirano tijekom godine; ožujak 2024. godine |
| **Organizacija rada i vođenje financijskih planova vezanih uz edukacije** | ravnateljica, pedagoginja, odgojiteljice, administrativno-računovodstvena radnica | kontinuirano tijekom godine |

## Organizacija rada u ljetnom periodu

Prema broju djece koji se temelji na anketama provedenima u lipnju 2024. organiziran je rad u ljetnom periodu u jednoj mješovitoj vrtićkoj skupini. Početkom lipnja 2024. godine izrađeni su orijentacijski planovi odgojno-obrazovnog rada za razdoblje srpanj/kolovoz 2024. godine. U skladu s brojem djece osiguran je dovoljan broj odgojno-obrazovnih i ostalih djelatnika tako da se rad odvijao u vrlo dobrim uvjetima na zadovoljstvo djece, roditelja i odgojitelja. Kroz čitavo ljeto prisutni su obavezno pedagog ili ravnatelj. Dječji vrtić Zvono, kao i svake godine, koristi kolektivni odmor početkom kolovoza. Ove godine je on korišten u razdoblju od 6. do 16. kolovoza. Roditelji su na vrijeme obaviješteni o potrebi i opravdanosti upravo ovakve ljetne organizacije te nije bilo nikakvih nezadovoljstava.

Na vrijeme su obavljene sve pripreme, a poseban naglasak bio je na:

* sigurnom boravku djece u vrtiću
* timskom pristupu u dogovaranju pri izboru zadataka, sredstava i sadržaja rada s djecom
* kvalitetnom prijenosu informacija o specifičnostima pojedine djece i odgojne skupine, osobito djece sa posebnim potrebama (*alergije, socio-emocionalni disbalans*)
* zaštiti od sunca
* profesionalnom odnosu prema roditeljima
* ažurnom vođenju dokumentacije

Pored toga obavljena je i materijalna priprema :

* dopuna igračaka i pribora za igru, posebno za igre na zraku
* osigurana voda za piće na nekoliko mjesta na igralištu

Poštujući upute i mjere HZJZ i MZO-a, rad ovog ljeta protekao je bez ozbiljnijih ozljeda djece, a u dobrim prostornim uvjetima i odgovornom odnosu prema radu i djeci pa možemo reći da su i u ovom razdoblju djeci pruženi uvjeti u kojima su zadovoljene sve dječje potrebe.

## Podaci o zaposlenim djelatnicima

Na početku pedagoške godine 2023./2024. u Dječjem vrtiću Zvono zaposleno je ukupno 9 zaposlenika:

* 1 odgojiteljica
* 3 nestručne zamjene za odgojitelje
* 1 zdravstvena voditeljica
* 1 pedagoginja
* 1 administrativno računovodstvena radnica
* 1 spremač/servir
* 1 voditeljica kraćeg programa engleskog jezika

Rad u rujnu 2024. godine smo počeli sa jednom odgojiteljicom i tri nestručne zamjene za odgojitelje. Vrtić je tijekom godine kontinuirano objavljivao natječaje za radno mjesto odgojitelja/ice, a koji bi imali potrebne profesionalne kvalifikacije. Nažalost, na natječaje se nije prijavio niti jedan kvalificirani odgojitelj.

Unatoč nedostatku potrebne akademske kvalifikacije, sve tri kolegice su se pokazale kao profesionalne u radu s djecom i komunikaciji s roditeljima. Jedna od njih istovremeno pohađa prijediplomski sveučilišni studij Ranog i predškolskog odgoja i obrazovanja. Suradnja između kolegica i pedagoginje je zadovoljavajuća, predlažu kreativne ideje za projekte i ponudu poticaja, međusobno prihvaćaju i primjenjuju prijedloge te kontinuirano rade na stručnom usavršavanju.

Na mjestu spremača/servira je zaposlen Gordan Kiš, koji još uvijek čini dio našeg tima.

Ruth Tešić je voditeljica kraćeg programa ranog učenja engleskog jezika te je zaposlena od strane Osnivača.

## Rad Odgojiteljskog vijeća

Pedagoške godine 2023./2024. održano je pet sjednica. Sadržaji rada Odgojiteljskog vijeća bili su:

* Razmatranje Godišnjeg plana i programa rada vrtića za 2023./2024. godinu
* Aktualnosti u radu s djecom
* Dogovor oko organizacije božićnog humanitarnog druženja
* Zajedničko rješavanje stručne i organizacijske problematike te razmjena informacija sa stručnih skupova i edukacija
* Razmatranje prijava na natječaje za zapošljavanje (asistent za njegu i skrb)
* Usvajanje prijedloga rada ljeti
* Polugodišnja analiza rada
* Prijedlog Izvješća o realizaciji Godišnjeg plana i programa rada

## Rad Upravnog vijeća

Pedagoške godine 2023./2024. održano je pet sjednica Upravnog vijeća. Na sjednicama je rješavana sljedeća problematika:

* Donošenje Godišnjeg plana i programa rada
* Kadrovska problematika i izmjene (natječaji za odgojitelje, asistente za njegu i skrb)
* Donošenje odluka o zasnivanju radnih odnosa
* Usvajanje Godišnjeg financijskog izvješća
* Razmatranje i usvajanje Izvješća o realizaciji Godišnjeg plana i programa rada

# MATERIJALNI I PROSTORNI UVJETI RADA

Ekonomska cijena po djetetu za pedagošku godinu 2023./2024. iznosila je 360,00 €. Nakon dogovora sa gradom Zaprešićem i okolnim općinama o povećanju sufinanciranja privatnih vrtića te zbog sve viših troškova nabave i održavanja, od 1. srpnja 2024. godine određena je nova ekonomska cijena vrtića koja iznosi 430,00 €.

Nabava didaktičkih sredstava i potrošnog materijala te ostali financijski troškovi bili su u granicama planirane ekonomske cijene.

Financiranje djelatnosti uređeno je uplatama korisnika i sufinanciranjima gradova i općina.

U postojećim uvjetima u kojima borave djeca (manji prostori u odnosu na broj djece), nastojalo se omogućiti siguran boravak djece. O tome brinu svi zaposleni preoblikovanjem prostora, uklanjanjem ili popravkom oštećenog namještaja i igračaka i dr. Odgojitelji su postojeće prostorne uvjete funkcionalno i estetski prilagodili potrebama djece. Uklonjeno je i zamijenjeno nekoliko komada dotrajalog namještaja (police).

Sredstva koja su namijenjena Vrtiću, utrošena su na:

* tekuće održavanje objekta
* stručno usavršavanje zaposlenika
* didaktički materijal
* sitni inventar
* stručnu literaturu
* zdravstvene preglede
* plaće radnika

Potrošni materijal, likovni materijal i didaktička sredstva i pomagala za skupine, nabavljali smo tijekom godine prema potrebama skupina te financijskim mogućnostima. U nabavi novih didaktičkih i materijalnih sredstava, glavni kriteriji su kvaliteta, multifunkcionalnost i estetika.

Krajem pedagoške godine započeta je renovacija kućice koja služi kao skladište, a čiji trošak snosi Osnivač.

Potrebno je naglasiti kako se trudom svih zaposlenika nastojalo očuvati, popraviti ili zamijeniti postojeći inventar.

# NJEGA I SKRB ZA TJELESNI RAST I RAZVOJ DJECE

Briga za tjelesni rast i razvoj, kao i zdravlje predškolske djece obvezatni je dio odgojno-obrazovnog rada ustanove. Prikupljanjem podataka tijekom inicijalnog intervjua sa roditeljima, te njegovom analizom dobili smo saznanja o statusu djeteta prilikom upisa u dječji vrtić. Pratili smo provođenje sistematskih pregleda djece, te procijepljenosti, što nam je dalo dodatne specifične podatke o djetetu. Analizom prikupljene dokumentacije, zdravstvene poteškoće su prezentirane odgojiteljima u dotičnoj odgojno-obrazovnoj skupini, u usmenom i pismenom obliku. Evidenciju pobola vodila je zdravstvena voditeljica prema Pravilniku. Mjere zdravstvene zaštite, mjere higijene i mjere pravilne prehrane djece provodile su se u skladu s *Programom zdravstvene zaštite djece, higijene i pravilne prehrane djece u dječjim vrtićima* i *HACCP planom dječjeg vrtića Zvono*.

## Zadovoljavanje primarnih potreba djece

Zajedničkim radom svih djelatnika, uvažavali su se i ostvarivali elementi koji čine kvalitetu u zadovoljavanju djetetovih primarnih potreba:

* Uvijek i lako dostupna pitka voda
* Četiri obroka u skladu s HACCP sustavom
* Popodnevni odmor/mirne aktivnosti
* Svakodnevni boravak na zraku i tjelesne aktivnosti (kada vremenski uvjeti nisu pogodni, tjelesne aktivnosti odvijaju se u dvorani)
* Sanitarni čvorovi prilagođeni djeci
* Poticanje samostalnosti djece u samobrizi

## Zadovoljavanje posebnih prehrambenih potreba djece

Planirana je pravilna prehrana djece u vrtiću u skladu s preporučenim prehrambenim standardima, uz primjenu zdravstvenih, kulturoloških i obrazovnih elemenata. Vrtić hranu nabavlja od strane restorana High Club Catering.

Pedagoške godine 2023./2024. u vrtić je upisano sedmero djece s posebnim potrebama u prehrani. Radi se o alergijama na mliječne proizvode, jaja i orašaste plodove.

Dobrom komunikacijom s roditeljima i restoranom, osigurane su zamjenske prehrambene namirnice te su time zadovoljene sve posebne potrebe u prehrani djece.

## Zadovoljavanje djetetove potrebe za kretanjem

Potreba za kretanjem jedna je od primarnih potreba djeteta kako bi ono izgradilo sliku o sebi u skladu s humanističko-razvojnom koncepcijom. Stoga se u Dječjem vrtiću Zvono, kao i svake godine, nastojalo da djeca na zraku borave barem dva sata dnevno te da u organiziranim tjelesnim aktivnostima provedu barem dva i pol sata tjedno. Kroz igru i organizirane tjelesne aktivnosti, odgojitelji su se trudili usavršavati prirodne oblike kretanja, poticati razvoj taktilne osjetljivosti te živčano-mišićnih veza djeteta.

## Zdravstvena zaštita djeteta

Za svako novoupisano dijete otvoren je zdravstveni karton, čime se dobio uvid u zdravstveni status djeteta. Djelatnici dječjeg vrtića obavljali su higijensko-sanitarne preglede prema rasporedu koji nalaže ZZJZ i HACCP sustav. Osiguran je dnevni ritam aktivnosti i odmora s tendencijom na poboljšanju higijensko-zdravstvenih uvjeta (poštujući mikroklimatske uvjete, djetetu je osiguran miran san u čistoj postelji). U slučajevima ozljeđivanja djeteta pružala se adekvatna prva pomoć, uz obvezatno obavještavanje roditelja prema pisanim protokolima o sigurnosti djeteta.

## Higijensko-tehnički uvjeti i sigurnost djece

Osigurana je najviša moguća razina higijene prostora i stalni nadzor nad higijenskim uvjetima unutarnjih i vanjskih prostora te pravovremeno reagiranje u uvjetima epidemiološke opasnosti.

Radilo se na ostvarivanju sigurnih uvjeta za boravak djeteta unutar objekta i za vrijeme boravka na svježem zraku. Isto tako se radilo s djecom na usvajanju vještina samozaštite, kao i higijenskih navika. Sigurnost se osiguravala svakodnevnim pregledom unutrašnjeg i vanjskog prostora.

# ODGOJNO-OBRAZOVNI RAD

Odgojno-obrazovni rad vrtića tijekom cijele godine odvijao se u nastojanju ostvarivanja planiranih zadataka iz Godišnjeg plana i programa. Rad je bio prilagođen zadovoljavanju djetetovih razvojnih potreba, interesa i mogućnosti. Vodilo se računa da organizacija rada bude usklađena s potrebama roditelja, a sam proces s potrebama djece. Stoga su se pažljivo određivale metode, sadržaji i oblici rada u skupinama kako bi se pristupalo svakom djetetu individualno. Planiranje odgojno-obrazovnog rada ostvarivalo se primjereno svakoj odgojno-obrazovnoj skupini te su se tako i određivali ciljevi i zadaci odgoja i obrazovanja.

Prilikom planiranja vodilo se računa o interesima, mogućnostima i sposobnostima djece. U svakodnevnoj pedagoškoj praksi promatrala su se i pratila djeca s ciljem zadovoljavanja njihovih individualnih potreba, interesa i mogućnosti. Također se pri tome pažnja posvećivala organizacijskim i materijalnim uvjetima. Takav pristup odgojno-obrazovnom radu doprinosio je razvoju optimalnih uvjeta za rast i razvoj djece.

Uvažavajući dječje interese i mogućnosti, sobe dnevnih boravka skupina strukturirane su prema različitim centrima aktivnosti. Tako osmišljen prostor omogućavao je igru djece individualno ili u manjim grupama prema vlastitim interesima djece. Centri i poticaji su se mijenjali i nadopunjavali tijekom godine u skladu s interesima i potrebama djece. Dijete stječe različita iskustva tijekom cijelog dana i u svim situacijama koje se javljaju u dječjem vrtiću. Igra u dječjem vrtiću predstavlja osnovni oblik života i rada djece te služi realizaciji odgojno-obrazovnih zadaća. U igri djeca s lakoćom grade skladne međusobne odnose te je igra glavni element u razvoju socijalizacije. Kroz igru iskazuju svoje potencijale i aktivnosti: maštu, samostalnost, stvaralaštvo, slobodu kretanja, istraživanje i eksperimentiranje što kod djece razvija intelektualne i druge kompetencije. Odgojno-obrazovni rad planiran je kroz makro i mikro program, tjedna planiranja i dnevnike rada te je popraćen svakodnevnim zapažanjima u odgojno-obrazovnim skupinama.

Odgojno-obrazovni radostvarivao se integrirano kroz **četiri razvojna područja**:

* tjelesni i psihomotorni razvoj
* socio-emocionalni razvoj i razvoj ličnosti
* spoznajni razvoj
* govor, komunikacija, izražavanje i stvaralaštvo.

**Opći cilj** odgojno-obrazovnoga rada DV Zvono je:

* rast i razvoj, poštivanje i uvažavanje individualnih potreba svakog djeteta, kvalitetu njegova obiteljskoga života te osiguravanje uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci
* unapređivanje opće kvalitete življenja u vrtiću obogaćivanjem programa sadržajima iz kulture, stranih jezika (engleski)
* doprinos povoljnom cjelovitom razvoju osobnosti djeteta (tjelesnom i psihomotornom razvoju, socio-emocionalnom i razvoju ličnosti, spoznajnom razvoju, govoru, komunikaciji, izražavanju i stvaralaštvu), i kvaliteti njegova življenja
* poštivanje prava djeteta u svim vidovima njegova života: tjelesnog, emotivnog, psihosocijalnog, kognitivnog, društvenog, kulturnog

Ostvarenost cilja provodilo se stvaranjempoticajnog okruženja u funkciji integriranog učenja i razvoja djeteta u unutarnjem i vanjskom prostoru.

Stimulativno prostorno-materijalno okruženje koje je osiguravalo raznovrsnost i dostupnost materijala kako bi se poticala samostalnost i samoaktualizacija kod djeteta u (su)konstruiranju znanja:

* okruženje organizirano po centrima aktivnosti u kojima je dijete imalo mogućnosti izbora i zadovoljavanja svojih potreba za (samo)učenjem
* okruženje koje potiče na razvijanje vještina, interesa i omogućuje učenje među vršnjacima i s djecom različite dobi te učenje u malim grupama
* okruženje koje je otvoreno za susretanje djece iz različitih odgojno-obrazovnih skupina (nakon pojave epidemije COVID-19 miješanje djece različitih skupina nije dozvoljeno)
* okruženje čija se struktura prilagođavala dječjim aktivnostima, potrebama i interesima
* okruženje u kojem su izlagani dječji radovi, fotografije i poticaji za učenje
* okruženje koje su organizirala djeca s odgojiteljima

Odgojno-obrazovni rad se nadograđivao kroz praksu pedagoškog praćenja i dokumentiranja kao podloge za refleksiju, dijalog i planiranje. Tijekom odgojno-obrazovnog rada pratili smo i dokumentirali proces učenja djece i ostalih sudionika, u svrhu boljeg razumijevanja kao i osiguravanja kvalitetnije podrške tijekom procesa (fotografiranjem, anketama, bilješkama, zapisima, evaluacijama, listama praćenja).

Ovu zadaću ćemo usavršavati i tijekom naredne pedagoške godine jer podržava istraživački i refleksivni pristup radu.

**ZAKLJUČAK**

U ovoj pedagoškoj godini, cilj i zadaće odgojno-obrazovnog rada bile su usmjerene na cjelokupni rast i razvoj, poštivanje i uvažavanje individualnih potreba svakog djeteta u našoj predškolskoj ustanovi, kvalitetu njegova obiteljskoga života te osiguravanje uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci. Osnovno polazište rada tijekom ove pedagoške godine bilo je odgojiteljevo razumijevanje svakog pojedinog djeteta, načina kako ono uči i doživljava život i svijet oko sebe. Konstantnim osluškivanjem djeteta, praćenjem i razumijevanjem njegovih aktivnosti te prikupljanjem i interpretiranjem dokumentacije o tim aktivnostima pridonijeli smo realizaciji postavljenog cilja.

Također, potrebno je stvarati uvjete i okruženje poticajno za maksimalan razvoj aktualnih i potencijalnih funkcija i sposobnosti djece. Kroz pažljivo promatranje i dokumentiranje aktivnosti, odgojitelji su uočavali interes djece, njihove sposobnosti i mogućnosti te ćemo tu praksu nastaviti njegovati i u nadolazećim godinama.

## Programi u DV Zvono

### Cjelodnevni redoviti program

Cjelodnevni redoviti desetosatni program njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi prilagođen je razvojnim potrebama djeteta te njegovim mogućnostima i sposobnostima. Temeljen je na humanističko-razvojnoj koncepciji odgoja i obrazovanja djece rane i predškolske dobi s posebnostima koje odgojno-obrazovni djelatnici vrtića njeguju u sklopu razvojnog okvira - *slike o sebi* (omogućiti djetetu da samo gradi svoj svijet, pratiti razvoj i individualne osobine djeteta u odgojno-obrazovnom procesu, čuvati, uvažavati, poštivati i prihvaćati djetetovu individualnost, razvijati samosvijest i samostalnost). Program karakterizira njegova otvorenost, te pluralizam pedagoških ideja.

Sadržaji, aktivnosti, strategije i vremensko planiranje ne utvrđuju se strogo unaprijed. Odgojitelj o njima odlučuje uzimajući u obzir dječje interese, potrebe i životne situacije. Sadržaji programa i teme proizlaze iz analize i promatranja djeteta/djece u odgojno-obrazovnoj skupini, sklonostima odgojitelja, roditeljima kao partnerima kao i socijalnom okruženju vrtića.

### Program ranog učenja engleskog jezika

Dječji vrtić Zvono provodi cjelodnevni program koji se temelji na integraciji programa na engleskom jeziku (komunikacije i sadržaja primjerenih za djecu predškolske dobi na engleskom jeziku). Ovaj program omogućava djeci da već od najranije dobi odrastaju sa spoznajom o postojanju i poštivanju različitosti među ljudima, da biti drugačiji ne znači biti lošiji od drugih, te tako doprinijeti njihovom potpunijem i kvalitetnijem odgoju. Osim toga, rano učenje stranog jezika povoljno utječe i na intelektualni i na cjelokupni razvoj djeteta.

**Ciljevi programa:**

* razvijanje interesa, motivacije i osjetljivosti djeteta za engleski jezik te anglosaksonsku kulturu i običaje
* razvijanje tolerancije prema drugim i drugačijim kulturama te poticanje razvoja multikulturalnosti i interkulturalnosti
* obogaćivanjem odgojno-obrazovnog rada sa stranim jezikom, uz poštovanje zakonitosti metodike učenja stranog jezika, utjecati na cjelovit razvoj djeteta

**Zadaće programa:**

* usvajanje osnovnog jezičnog rječnika i jezičnih struktura kroz komunikacijske sadržaje u igri, svakodnevnim aktivnostima u spontanoj interakciji
* poticati postupno slušno razumijevanje i izražavanje te sposobnost spontane uporabe jezika u skladu s potrebama djeteta u svakodnevnim situacijama
* poticati razvoj osjetljivosti djeteta za ritam, izgovor, intonaciju i artikulaciju engleskog jezika kao osnovnih jezičnih elemenata
* razvijanje osjećaja sigurnosti i samopouzdanja u spontanom izražavanju na stranom jeziku
* potaknuti različite oblike kreativnog izražavanja i stvaranja kroz dramatizaciju, različite modalitete likovnog izričaja i pokrete tijela

Program se provodio u dvije mješovite odgojne skupine u okviru redovitog desetosatnog programa. Osnovno obilježje ovog programa je humanističko-razvojni pristup u brizi za poticanje cjelovitog razvoja djeteta. Odgojno-obrazovni proces se provodi tako da se potiču svi aspekti razvoja djeteta (tjelesni i psihomotorni, socio-emocionalni razvoj i razvoj ličnosti, spoznajni razvoj, govor, komunikacija, izražavanje i stvaralaštvo). Posebnu pozornost usmjeravali smo zadovoljavanju aktualnih potreba djeteta, te ostvarivanju specifičnih zadaća u ranom učenju engleskog jezika. Komunikacija na engleskom jeziku ostvarivala se spontano, situacijski, uvažavajući dječji interes i psihofizičke mogućnosti djeteta određene dobi. Program se ostvaruje na hrvatskom i engleskom jeziku, a polazna osnova za kreiranje konkretnih planova i realizaciju programa je procjena razvojnog statusa upisane djece s podacima o razini usvojenosti jednog i drugog jezika. Kako većina djece ne razumije niti govori engleski jezik, on se uvodio postepeno, kroz sve odgojno-obrazovne sadržaje, aktivnosti, situacije i cjelokupno ozračje u skupini. Posebnu pozornost vodili smo pri usklađivanju uporabe djetetu prvog (rodnog, materinjeg) jezika te smisleno davali prvenstvo jednom od njih, ovisno o situacijama i potrebama djeteta.

### Program predškole

Prema Pravilniku o sadržaju i trajanju programa predškole*,* program se provodio od 2. listopada 2023. do 31. svibnja 2024. Pedagoške godine 2023./2024. programom predškole je iz redovitog desetosatnog programa vrtića obuhvaćeno 13-erodjece uključenih u stariju mješovitu vrtićku skupinu *Zvončići* uz odgojiteljice Dagmar Faber i Doroteu Brdovčak. Jedna djevojčica je dobila preporuku odgode upisa u prvi razred te će narednu pedagošku godinu nastaviti u vrtiću.

Kurikul programa predškole integralni je dio Nacionalnoga kurikuluma za rani i predškolski odgoj i obrazovanje (NKRPOO u daljnjem tekstu). Odražava vrijednosti, ciljeve, načela i polazišta istaknute u NKRPOO. Dobrobit djece, pedagoška promišljenost i svrhovitost značajke su ovoga kurikuluma.

Polazište i teorijski okvir kurikuluma predškole suvremeno je viđenje djeteta kao:

* cjelovite i kreativne osobe s osobitim stvaralačkim i izražajnim potencijalima
* aktivnog sudionika osobnog razvoja, istraživača i stvaratelja znanja
* socijalnog subjekta sa specifičnim potrebama, pravima i kulturom aktivnoga građanina

Kurikul programa predškole temelji se na jednakim polazištima, ciljevima, vrijednosnim orijentacijama, načelima i oblicima rada kao i kurikulum vrtića. Namjena mu je:

* osiguranje cjelovitih iskustava igre i učenja u zajednici vršnjaka
* stjecanje kvalitetnih iskustava institucijskog odgoja i obrazovanja
* razvoj emocionalne i socijalne sigurnosti
* razvoj kompetencija u dijalogu s okruženjem, drugom djecom i odraslima

Potiče se cjelovit razvoj djeteta i olakšava uključivanje djece u osnovnoškolski odgoj i obrazovanje čime se svakom djetetu omogućuje pravo na jednaku polazišnu poziciju ulaskom u prvi odgojno-obrazovni ciklus.

### Kraći programi – tečajevi u vrtiću

U pedagoškoj godini 2023./2024. smo nastavili suradnju sa Ema – kutkom za ritmiku i ples te vlasnicom gospođom Zoricom Grgec koja je nositeljica verificiranog programa ritmike. Program se odvijao utorkom i četvrtkom u popodnevnim satima u trajanju od 45 minuta.

Ritmika, ples i specifični pokreti uz glazbu u ranoj i predškolskoj dobi potiču razvoj sluha, ritma, ravnoteže i koordinacije, spretnost, snagu i brzinu. Utječu, ne samo na motorički razvoj, već dugoročno stvaraju temelj i za zdrav socio-emocionalni razvoj.

Ples, dramatizacija i improvizacija u djeci bude interes za pokretom kao sredstvom unutarnjeg izražavanja i kreativnosti.

Roditelji i djeca su vrlo pozitivno reagirala na provođenje programa pa planiramo nastaviti suradnju sa gospođom Zoricom, uz mogućnost provođenja i programa sporta.

## Projekti u DV Zvono

### Say Hello to the World

Projekt “Say Hello to the World” je međunarodni projekt koji putem video poziva povezuje djecu vrtića i škola iz raznih zemalja. Posebna se pažnja pridaje učenju o raznim kulturama, običajima i načinima života. Djeca jedni drugima pokazuju kako se igraju, koje pjesmice pjevaju, u kakvom okruženju žive i rastu, kakvu hranu jedu, kojim jezikom pričaju itd.

Svakoj školi i vrtiću, koji sudjeluju u projektu “Say Hello to the World” i uspješno implementiraju program, dodijelit će se titula “Tolerantan vrtić/škola” na koju mogu biti ponosna djeca, roditelji i svi članovi profesionalnog tima. Škole i vrtići time pokazuju da se djeca uče tolerantnosti i razumijevanju svih oblika različitosti.

Vrtići i škole se zauzimaju za podizanje multikulturalne svijesti, prihvaćanje svih običaja i utjecaj na širu populaciju, koja bi mogla pripomoći tolerantnijoj okolini.

Program **“Pet prstiju”** sadrži pet tema kroz koje djeca predstavljaju vlastitu te upoznaju kulturu drugih zemalja:

1. TO SAM JA
2. JA I MOJA OBITELJ
3. JA I MOJ VRTIĆ
4. JA I MOJ GRAD
5. JA I MOJA DRŽAVA

Kroz taj program, djeca razvijaju svijest o vlastitom identitetu, uče o drugim kulturama, njeguju brigu za socijalnu pravdu, ulaze u interakciju s drugom djecom te razvijaju socijalne vještine.

Naš vrtić je tijekom rujna 2023. godine trebao biti povezan sa vrtićem iz Indije. Međutim, nakon dva mjeseca čekanja, organizatori su nam javili kako je ipak prijavljeno premalo odgojno-obrazovnih skupina iz Indije te da će nas spojiti sa vrtićem iz Turske. Nažalost, komunikacija s organizatorima je Tekla veoma sporo i narednih tri mjeseca nismo dobivali konkretne informacije. Krajem siječnja 2024. godine dobili smo informaciju da nećemo biti povezani niti sa vrtićem iz Turske, već sa vrtićem iz Hrvatske i to iz Stobreča. Projekt je napokon započeo u veljači i uspješno je završen do kraja. Djeca možda i nisu dobila doživljaje i iskustvo upoznavanja kulture drugačije od njihove, ali su imali priliku bolje upoznati svoj kraj, kao i Splitsko-Dalmatinsku županiju naših novih prijatelja. Naše odgojiteljice i pedagoginja su dobili priznanja i certificate. Organizacija FINI zavod Radeče je kao kompenzaciju ponudila da iduće sudjelovanje bude besplatno i da nas prve spoje sa stranim vrtićima, međutim, odgojiteljice su izrazile želju za provođenjem vlastita projekta u pedagoškoj godini 2024./2025.

Izjave djece, fotografije i doživljaji prenošeni su roditeljima putem posebnog plakata namjenjenog projektu. Plakat je kroz godinu bio prikazan na panou za roditelje.

### Naša knjižnica

Naša knjižnica je zajednički projekt mlađe i starije odgojno-obrazovne skupine za kojim su odgojiteljice izrazile želju. Primijetile su da sve manje djece pokazuje interes za slikovnicama, pričama i knjigama te da sve više roditelja navodi kako ne stižu čitati priče za laku noć.

Projekt je započet oblikovanjem mirnog kutka u hodniku koji dijele obje skupine. U njemu su bile ponuđene razne slikovnice i knjige uz natpis roditeljima da ih slobodno posuđuju i razmjenjuju. Djecu je brinulo kako ćemo znati tko ima koju slikovnicu i kada će je vratiti. Istovremeno su odgojiteljice kroz razgovore s djecom saznale da mnogi od njih nisu članovi naše knjižnice, a neki nikada nisu ni posjetili knjižnicu pa smo odlučili dogovoriti posjet knjižnici Ante Kovačića u Zaprešiću i vidjeti kako se to tamo radi. Posjet je dogovoren 17.11.2023. Djeca su imala priliku razgledati svaki odjel knjižnice, otvoriti i pogledati knjige koje su ih zanimale te im je knjižničarka pročitala dvije slikovnice nakon kojih su imali slikanje doživljaja i rasprave o pročitanom.

Nakon posjeta, u našem kutiću je stvorena bilježnica posudbi u koju su djeca koja znaju pisati upisivala tko je posudio koju knjigu i do kada ju treba vratiti.

Projekt se nastavio tako što su djeca počela spontano izrađivati svoje slikovnice i priče. Roditelji su dolazili i provodili vrijeme s djecom u kutiću čitajući i posuđujući knjige, a nekoliko ih je došlo i u našu skupinu te pročitalo svoje najdraže slikovnice.

Projekt je trajao od listopada 2023. godine do veljače 2024. godine iako su djeca i nakon toga povremeno tražila igre i poticaje proizašle iz projekta.

# STRUČNO USAVRŠAVANJE DJELATNIKA

Stručno usavršavanje provodilo se s ciljem unapređivanja odgojno-obrazovnog rada određeno Godišnjim planom i programom za pedagošku godinu 2023./2024. Stručnom usavršavanju pristupali smo planski i sustavno nudeći mogućnosti usavršavanja i učenja svim sudionicima odgojno-obrazovnog procesa. U ponudi tema nastojali smo biti aktualni i uskladiti potrebe za znanjima i aktualnostima struke.

Odgojitelji su nove spoznaje uspješno primjenjivali u odgojno-obrazovnom radu i podijelili ih sa kolegama.

**OBLICI I NAČINI STRUČNOG USAVRŠAVANJA:**

* individualno - čitajući stručnu literaturu, časopise, knjige, koristeći Internet
* kolektivno:
  + - putem Odgojiteljskih vijeća (tijekom pedagoške godine održane su tri sjednice)
    - putem seminara, tečajeva i predavanja izvan ustanove (online predavanja putem Alfa profila, edukacije i seminari u organizaciji AZOO-a, pravni praktikum u organizaciji EDUS info, Zakon u vrtiću u organizaciji EDUKA info)

Stručno usavršavanje smatra se bitnim preduvjetom kvalitetnog rada, stoga se kontinuirano organizira i prati njegova realizacija i kvaliteta. S obzirom da su u vrtiću primijećene posebne odgojno-obrazovne potrebe iz kategorije socio-emocionalnih teškoća, u narednoj se godini planira posvetiti usavršavanju usmjerenom upravo na tu temu.

## Individualno stručno usavršavanje

U ovoj pedagoškoj godini odgojitelji i stručni suradnici sudjelovali su, prema vlastitim interesima, u raznim oblicima stručnih usavršavanja, uživo ili online. Slijedi prikaz individualnih stručnih usavršavanja svih odgojno-obrazovnih djelatnika vrtića:

|  |  |
| --- | --- |
| **TEMA STRUČNOG USAVRŠAVANJA** | **ORGANIZATOR(I)** |
| Emocije | Sina·Psus i NeuroArt |
| Odgoj za humanost od malih nogu – psihološka prva pomoć s naglaskom na izvanredne situacije, u suorganizaciji s Hrvatskim Crvenim križem | AZOO |
| Kako kreirati aktivnosti koje čine razliku? | Sina·Psus i NeuroArt |
| Što s nepoželjnim ponašanjima? | Sina·Psus i NeuroArt |
| Stručno-metodička podrška u uvođenju odgojitelja pripravnika u proces stažiranja i kvalitetan odgojno-obrazovni rad u dječjim vrtićima | AZOO |
| Stručni suradnik pedagog i razvoj refleksivne prakse – izazovi, zamke i postignuća | AZOO |
| Odnos suvremene teorije i suvremene odgojno-obrazovne prakse u području ranog i predškolskog odgoja i obrazovanja | AZOO |
| Razvojna raketa | KoHo pedagogija |
| Korištenje My Hello aplikacije i provedba projekta Say Hello to the World | FINI zavod Radeče |
| Vrijednosti, teorije i iskustva Reggio Emilia pristupa | Reggio Children |
| Tjedan zdravlja u vrtiću – Smart Family | HZZJ |
| Stručni rad odgojitelja na stvaranju poticajnog okruženja za rano učenje stranog (engleskog) jezika | AZOO |
| Projekti iz područja NPOOLJPDG – regionalna smotra | AZOO |
| Tim oko djeteta – inkluzivna kultura dječjih vrtića | AZOO |
| 1. Interdisciplinarna konferencija „Inovativni horizonti“ | Božena Vrgoč i Ivana Prodan (Jezik i vrtić) |

# SURADNJA S RODITELJIMA

## Suradnja s roditeljima u procesu prilagodbe djeteta na vrtić

Za sve roditelje održan je informativni sastanak u rujnu 2023. godine kako bi ih se pripremilo za polazak djeteta u vrtić i još jednom podsjetilo na kućni red, dnevni ritam te sigurnosne i zdravstvene protokole. U samom procesu prilagodbe, roditelji su kratko vrijeme boravili s djetetom u odgojno-obrazovnoj skupini.

Pažljivo se promišljalo o materijalno-prostornom kontekstu i aktivnostima koje se nude. Odgojitelji su zadovoljni organizacijom procesa prilagodbe.

Individualne konzultacije održavane su dva puta tjedno, od listopada do kraja svibnja, ovisno o potrebama djeteta, roditelja i odgojitelja.

Odgojitelji su s roditeljima najčešće komunicirali putem panoa za roditelje na kojima su bili obješeni dječji radovi, obavijesti o radu vrtića, obavijesti o događanjima i izletima, smjernice za postupanja u određenim situacijama (zimski/ljetni mjeseci, bolest djeteta, krizne situacije i sl.).

Odgojiteljice su u suradnji s pedagoginjom pripremale sadržaje za roditelje te tražile savjete i smjernice za razgovor s roditeljima vezan uz promjene ponašanja djeteta ili njihove razvojne potrebe.

## Informiranje i uključivanje roditelja u život i rad vrtića

Roditelje se nastojalo informirati o programu i potaknuti da se uključe u rad i život vrtića. Odgojitelji su s roditeljima najčešće surađivali putem:

* Panoa za roditelje i izložbenih prostora
* Svakodnevne razmjene informacija
* Individualnih konzultacija
* Uključivanja roditelja u izradi sredstava i sl.

Panoi za roditelje i izložbeni prostori najčešći su oblik putem kojeg se roditeljima omogućava uvid u djetetov život u vrtiću.

Radi potrebe lakše komunikacije, odgojiteljice su u studenom 2023. godine odlučile pokrenuti Whatsapp grupu sa roditeljima unutar odgojno-obrazovnih skupina. Ta inicijativa se pokazala veoma uspješnom, jer su roditelji puno brže dobivali potrebne informacije, a i odgojiteljice su mogle brže dogovarati sastanke, radionice ili potrebe za materijalima i suradnjom. S tom praksom nastavljaju i sljedeće pedagoške godine.

Budući da su roditelji i odgojitelji osobe koje se najintenzivnije skrbe o djeci i njihovoj dobrobiti, nužno je osigurati izravnu, ravnopravnu, kvalitetnu i ohrabrujuću međusobnu komunikaciju. Tijekom cijele pedagoške godine nizom različitih oblika suradnje nastojali smo roditelje prihvaćati i poštovati kao ravnopravne partnere, kontinuirano ih informirati te podržavati i osnaživati u njihovoj roditeljskoj ulozi. Trudili smo se putem zajedničkih refleksija unaprijediti postojeće oblike suradnje, sami se još više senzibilizirati u smjeru stvaranja boljih suradničkih odnosa te s tom praksom planiramo nastaviti i dalje.

# SURADNJA S DRUŠTVENIM ČIMBENICIMA

Kvalitetna suradnja vrtića s vanjskom sredinom, uključenost vrtića u kontekst zbivanja u gradu ili općinama, u velikoj mjeri, prema procjenama odgojitelja, obogaćuje odgojno–obrazovni rad i iskustva djece. Istovremeno omogućuje vrtiću da prezentira svoj program i da se afirmira.

Suradnja s društvenim čimbenicima planirala se u svim zadaćama koje zahtijevaju uključenost vanjskih suradnika, sustručnjaka, nadležnih institucija, lokalne i područne samouprave ili drugih društvenih subjekata. U ovoj pedagoškoj godini, s ciljem ostvarivanja i obogaćivanja odgojno-obrazovnog procesa, surađivali smo s:

* Ministarstvom znanosti i obrazovanja
* Agencijom za odgoj i obrazovanje
* Osnivačem Kristova crkva Zaprešić
* Gradom Zaprešićem
* Općinama Brdovec i Bistra
* Centrom za socijalnu skrb
* Domom zdravlja Zaprešić
* Hrvatskom poštom, podružnica Zaprešić
* Slovenskom organizacijom FINI zavod Radeče (projekt Say Hello to the World)
* Kazališta Suncokret, Goranga i Produkcija Z
* Sportska škola Surf Spot (programi klizanja, rolanja i skijanja)
* Turistička agencija Trakostyan tours

# VREDNOVANJE PROGRAMA

Vrednovanje unaprijed određenih područja i pokazatelja provodilo se putem refleksija odgojno-obrazovnog rada od strane odgojitelja i stručnih suradnika. Koristile su se liste praćenja i procjena, upitnici, ankete te uvid i analiza pedagoške dokumentacije.

Cilj ovakvog načina rada je dublje promišljanje kulture vrtića, bolje razumijevanje djeteta i samovrednovanje. Zajedničke kvalitetne rasprave su sudionicima odgojno-obrazovnog procesa omogućile kvalitetno suradničko učenje.

Naš rad će i dalje biti usmjeren na utvrđivanje postojeće dobre prakse, izmjene poteškoća u radu, nadograđivanje standarda kvalitete odgojno-obrazovnog rada te cjelokupnog unapređivanja prakse.

# GODIŠNJE IZVJEŠĆE RAVNATELJA

Tijekom pedagoške godine je ravnateljica realizirala sljedeće zadaće:

* Sazvane sjednice Odgojiteljskog i Upravnog vijeća
* Planiranje stručnih usavršavanja
* Planiranje radnih dogovora i sastanaka te refleksije
* Sudjelovanje u pripremi i izradi Godišnjeg plana i programa rada vrtića te Izvješća o realizaciji Godišnjeg plana i programa za pedagošku godinu 2023./2024.
* Poslovi organizacije rada vrtića i formiranje odgojno-obrazovnih skupina
* Praćenje realizacije satnice odgojitelja i ostalih djelatnika vrtića
* Sazivanje i planiranja sjednica OV-a
* Organizacija nabave didaktičkih sredstava i materijala
* Organizacija rada u ljetnim mjesecima
* Suradnja sa zdravstvenom voditeljicom i pedagoginjom
* Utvrđivanje potreba za zapošljavanjem novih djelatnika i organizacije kadra
* Rješavanje aktualne problematike s odgojno-obrazovnim i drugim zaposlenicima
* Organiziranje sastanka za roditelje novoupisane djece

# IZVJEŠĆE O RADU STRUČNOG SURADNIKA PEDAGOGA

Rad pedagoginje obuhvaćao je sve segmente života i rada odraslih s djecom do kraja pedagoške godine. Tijekom pedagoške godine 2023./2024. odrađene su sljedeće zadaće i djelatnosti:

**U suradnji s odgojiteljima**

* pružanje potpore i stručne pomoći oko organizacije materijalno-prostornog konteksta, rada s djecom i roditeljima
* stručna pomoć u realizaciji programa
* praćenje ponašanja djeteta u skupini
* pomoć u planiranju i provođenju aktivnosti programa integriranog engleskog jezika
* pružanje podrške u osmišljavanju raznolikih iskustava i istraživanja koja omogućuju prirodni proces učenja
* izrada upitnika i obrazaca za vrednovanje odgojno-obrazovnog procesa
* dokumentiranje
* organizacija izleta
* prenošenje informacija sa stručnih skupova, seminara

**U odnosu na djecu**

* praćenje ponašanja djece u odgojno-obrazovnom procesu
* praćenje ostvarivanja programa
* procjena potreba djece
* procjena spremnosti djece školskih obveznika za polazak u školu

**U suradnji s ravnateljicom**

* izrada upitnika i obrazaca za vrednovanje odgojno-obrazovnog procesa
* organizacija izleta
* priprema upitnika za odgojitelje
* priprema upitnika za roditelje
* izrada godišnjeg izvješća o ostvarivanju plana i programa rada
* priprema i vođenje inicijalnih razgovora

Suradnjom s ravnateljicom i odgojiteljima kontinuirano se radilo na unapređenju kvalitete odgojno-obrazovnog procesa u vrtiću te kvalitetu života djeteta u skladu s njegovim potrebama i mogućnostima.

U suradnji s ravnateljicom dogovarala se unutrašnja organizacija odgojno-obrazovnog rada, planirana su odgojiteljska vijeća te se obrađivala dokumentacija djece s posebnim potrebama.

Svaki tjedan održavana su planiranja s odgajateljicama kako bismo procijenili realizaciju zadataka, te zainteresiranost djece za određene aktivnosti i centre. Na temelju toga planirane su daljnje teme i dogovoreni zadaci. U radu s odgajateljicama pokušalo se odmaknuti od prijašnjeg načina planiranja vezanog uz teme prema projektnom planiranju i refleksivnoj praksi. Pozitivni pomaci u radu su primijećeni, a služit će kao smjernice za daljna usavršavanja i poboljšanja odgojno-obrazovne prakse.

# RAD ZDRAVSTVENE VODITELJICE

Zdravstvena voditeljica je tijekom cijele godine radila na poticanju rasta i razvoja djece prateći njihove interesne i dobne potrebe.

**Zadaće u odnosu na dijete:**

* procjena zdravstvenog statusa djeteta pri inicijalnim razgovorima
* praćenje provedbe obveznog cijepljenja djeteta prema kalendaru cijepljenja
* praćenje pobola, identifikacija poteškoća, utjecaj na smanjenje pobola među djecom
* zdravstveni odgoj djece, stjecanje pravilnih i zdravih navika (upotreba wc-a, pranje ruku, higijena zubića, kultura blagovanja)
* praćenje rasta i razvoja djece
* provođenje preventivnih mjera u svrhu sprečavanja nastanka bolesti i unapređivanja zdravlja (izolacija oboljelog, trijaža, liječničke ispričnice)
* unapređivanje procesa prehrane uz primjenu prehrambenih standarda
* izrada posebnih jelovnika za djecu s ograničenjima i medicinskom indikacijom za isto
* plan i evaluacija prehrane kroz HACCP dokumentaciju
* mijenjanje loših navika u prehrani te utjecaj na usvajanje zdravog načina prehrane
* rad na osiguravanju uvjeta za pravilno izmjenjivanje dnevnih aktivnosti uvažavajući individualne potrebe djece: prehrana, tekućina, odmor i kretanje
* rad na osiguranju higijene i sigurnosti: prostora, opreme, igračaka i okoliša
* skrb za pravilne mikroklimatske uvjete u sobi
* skrb za primjerenu odjeću i obuću za vrijeme boravka u unutarnjem i vanjskom prostoru

**Zadaće u odnosu na odgojitelje i ostale djelatnike:**

* osiguranje optimalnih uvjeta za cjeloviti razvoj djeteta
* dogovaranje i usklađivanje postupaka za provođenje eventualnih izvanrednih higijensko-epidemioloških mjera
* skrb za održavanje higijene i sigurnosti
* upućivanje u primjenu terapije kod djece s kroničnim oboljenjima
* utvrđivanje specifičnih zdravstvenih potreba te informiranje odgojitelja o njima
* organizacija rada u izvanrednim situacijama
* kontrola provedbe higijenskih normi i HACCP sustava u prostorima za prijem, pripremu i distribuciju hrane
* kontrola osobne higijene djelatnika u kuhinji, čistoća odjeće i obuće